**Քեթրին Ջուսթեն** (անգլ.՝ Kathryn Joostenդեկտեմբերի 20, 1939(1939-12-20), Չիկագո, Իլինոյս, ԱՄՆ - հունիսի 2, 2012(2012-06-02), Westlake Village, Լոս Անջելես շրջան, Կալիֆոռնիա, ԱՄՆ), ամերիկացի դերասանուհի, «Էմմիի» երկու մրցանակների դափնեկիր։ Նա առավել հայտնի է «Հուսահատ տնային տնտեսուհիներ» հեռուստասերիալում Քարեն ՄաքՔլասկիի (2005-2012 թվականներ) և «Արևմտյան թև» (1999-2002) քաղաքական սերիալներում Դոլորես Լենդինգհեմի դերերով։

Անձնական կյանք
--------------

Քեթրին Ջուսթենը ծնվել է Ֆլորիդա նահանգի Յուստիս քաղաքում։ Նա ամուսնացած է եղել մի հոգեբույժի հետ։ Նրանք ունեցել են երկու որդի՝ Ջոնհաթանին և Թիմոթիին, ովքեր ապրում են Իլինոյս նահանգի Լեյք Ֆորեստ արվարձանում։ 1980 թվականին նրանք ամուսնալուծվել են, և Ջուսթենը Չիկագոյում դերասանական դասընթացները ավարտելուց հետո սկսել է տիրապետել դերասանական արհեստին։ Միաժամանակ գումաար էր վաստակում ներկարարությամբ ևև տներում սոսնձվող պաստառներ փակցնելով։ Նա դերասանական գործունեությունը սկսել է 42 տարեկանում, իսկ դերասանական կարիերան սկսելուց առաջ նա աշխատել է որպես բուժքույր հոգեբուժական կլինիկայում։

Կարիերա
-------

Քեթրին Ջուսթենը իր կարիերայի ընթացքում խաղացել է հարյուրից ավելի ֆիլմերում և հեռուստատսերիալներում։ Նա իր նորամուտը կատարել է 1984 թվականին՝ Grandview ֆիլմում աննշան դերակատարմամբ, և բեմում հանդես եկել հաջորդ մի քանի տարիներին։ 1992 թվականին նա մասնակցել է Դիսնեյ Ուորլդի թատերախմբի լսումներին և հաջողությամբ անցնելով այն նա տեղափոխվել Օրլանդո, որտեղ հանդես է եկել շոուներում։ Հետո նա վերադարձել փոքր թատրոն և որոշ ժամանակ աշխատել է բարմեն։

1995 թվականին նա տեղափոխվել է Լոս Անջելես և այնտեղ The Matters Family կատակերգական սերիալում ստացել հյուր դեր։ Հաջորդ մի քանի տարիների ընթացքում Ջուսթենը հյուր դերեր է խաղացել այնպիսի հեռուստասերիալներում, ինչպիսիք են «Ռոզանը», «Գրեյսը կրակի վրա», «Արևի երրորդ մոլորակը», «Շտապ օգնությունը», «Սեյնֆելդը»։ Նկարահանվել է նաև մի շարք գովազդային հոլովակներում։ 1999 թվականին նա ստացել է իր առաջին կանոնավոր հեռուստատեսային դերը «Շնորհակալություն» սիթքոմում, որը չեղարկվել է մի քանի դրվագներից հետո։ Հաջորդ տարի նա շահել է «Օվացիա» մրցանակը «Լեդին միջանցքում» ֆիլմում իր դերի համար։

Ջուսթենը առավել հայտնի է դարձել «Արևմտյան թև» քաղաքական հեռուստասերիալում ԱՄՆ նախագահի քարտուղար Դոլորես Լենդինգհեմի դերով։ Նա նկարահանվել է սերիալի երկու սեզոններում, մինչև ավտովթարի արդյունքում հերոսի մահը։ Նա ստացել է «ԱՄՆ կինոդերասանների գիլդիայի» երկու մրցանակ «դրամատիկական սերիալի լավագույն դերասանական կազմ» անվանակարգում։ «Արևմտյան թևը» նկարահանումներին զուգահեռ, Ջուսթենը խաղացել է «Դհարմա և Գրեգ» սիթքոմում։ Հետագայում դերասանուհին սկսել է ավելի մեծ դերեր ստանալ և խաղացել է «Հմայություն», «Ուիլն ու Գրեյսը», «Այրու սերը», Գիլմօրի աղջիկները», «Գրեյի անատոմիա», «Մալքոլմը կենտրոնում», «Խուզարկու շուն», «Իմ անունն է Էռլ», «Հետախույզ Մոնկ» և «Կլինիկա» ֆիլմերում։ Մեծ էկրանին «Պատանդ», «Անկոչ հյուրեր», «Հեքիաթներ քնելուց առաջ» և «Էլվինը և բուրունդուկները 2» ֆիլմերում խաղացել է առանձնահատուկ դերեր։ Դերասանուհու կարիերան վեր բարձրանալուց հետո նա ամեն տարի պարբերաբար հայտնվում էր մի քանի հեռուստաշոուներում։ 2003-2005 թվականների ընթացքում նա գլխավոր դեր է խաղացել «Նոր Ժաննա դ'Արկը» հեռուստասերիալում։

Քեթրին Ջուսթենը առավել հայտնի է «Հուսահատ տնտեսուհիներ» հեռուստասերիալում Կարեն Մաքքիզի դերով։ Նա նկարահանվել է շոուի բոլոր ութ սեզոններում։ Ի սկզբանե նախատեսվում էր որ նա սերիալ միայն առաջին սեզոնում ունենալու է էպիզոդիկ դեր։ Ջուսթենը լավ արձագանքների է արժանացել իր դերասանական խաղի համար և 2005 թվականին «կատակերգական սերիալի լավագույն հյուրի դերասանուհ» անվանակարգում արժանանացել Էմմի մրցանակի։ Նա շարունակելով սերիալում իր դերը 2008 թվականին արժանացել է մեկ այլ Էմմիի, իսկ 2010 թվականին առաջադրվել մեկ ուրիշ անվանակարգում։ Նա նաև հաղթել է «ԱՄՆ կինոդերասանների գիլդիայի» երկու անվանակարգերում։ 2009 թվականին նրա կերպարի հանրաճանաչության պատճառով ABC հեռուստաալիքը նախատեսում էր նկարահանել սերիալի սփին-օֆֆը, որտեղ «Լիլի Թոմլին» կլիներ գլխավոր դերում, սակայն դերասանուհու կրկնվող քաղցկեղի պատճառով նախագիծը սառեցվել է։ Հատկանշական է, որ սերիալում դերասանուհու կերպարն էլ է ունեցել է քաղցկեղ։ Նրա հերոսը մահացել է սերիալի եզրափակչում՝ 2012 թվականի մայիսին, իսկ դրանից երկու շաբաթ անց մահացել է նաև դերասանուհին։

Մահից հետո դերասանուհին հետմահու չորրորդ անգամ առաջադրվել է «Էմմի» մրցանակի։

Հիվանդություն և մահ
-------------------

2001 թվականին Քեթրին Ջուսթենի մոտ առաջին անգամ ախտորոշվեց թոքերի քաղցկեղ։ Չնայած նրան, որ նա հաջողությամբ ավարտել էր բուժումը, 2009 թվականի վերջին հիվանդությունը կրկնվում է։ 2010 թվականի դեկտեմբերին նա հյուրընկալվել է որպես «Գեղեցիկ և վայրի» հաղորդաշարում, որտեղ խոսել է իր հիվանդության հետ կապված փորձի մասին։ Հետագայում նա դարձել է Pfizer ընկերության դեմքը։

Քեթրին Ջուսթենը մահացել է 2012 թվականի հունիսի 2-ին թոքերի քաղցկեղից։ Դա տեղի ունեցավ «Հուսահատ տնտեսուհիներ» սերիալի վերջին սերիալի թողարկումից 20 օր անց, որում նրա հերոսը` Կարեն ՄաքՔլասկին, մահացավ քաղցկեղից։

Ծանոթագրություններ
------------------

1. 1 2  Actress Kathryn Joosten Dead at 72from lung cancer — TVLine.
2. ↑  "Awards for Kathryn Joosten". Արխիվացված է the original 2012 թ․ հունիսի 30-ին. Retrieved 2012 թ․ հունիսի 2.
3. ↑  Michael Carlson (4 июня 2012). "Kathryn Joosten obituary". *The Guardian*. Արխիվացված է the original 2012 թ․ հունիսի 30-ին. Retrieved 2012 թ․ հունիսի 4. American actor best known for her roles in Desperate Housewives and The West Wing
4. ↑  Bio Page Archived 2009-10-13 at the Wayback Machine. *official website*, March 26, 2010
5. ↑  "'WIVES' SPINS SHADES OF 'GOLDEN GIRLS,' SISTERS MAY GET SHOW". Արխիվացված է the original 2012 թ․ հունիսի 30-ին. Retrieved 2012 թ․ հունիսի 2.
6. ↑  "'Desperate Housewives' series finale: How it all ended". *Entertainment Weekly*. 14 мая 2012. Արխիվացված է the original 2012 թ․ հունիսի 30-ին. Retrieved 2012 թ․ հունիսի 2.
7. ↑  "'Desperate Housewives': After that heart-wrenching finale, what's next for Mrs. McCluskey actress Kathryn Joosten?". *Entertainment Weekly*. 15 мая 2012. Արխիվացված է the original 2012 թ․ հունիսի 30-ին. Retrieved 2012 թ․ հունիսի 2.
8. ↑  "Kathryn Joosten, 'Desperate Housewives' and 'West Wing' star, dies at 72". *Entertainment Weekly*. 2 июня 2012. Արխիվացված է the original 2012 թ․ հունիսի 30-ին. Retrieved 2012 թ․ հունիսի 2.
9. ↑  "KATHRYN JOOSTEN Dead at 72". *TMZ*. 2 июня 2012. Արխիվացված է the original 2012 թ․ հունիսի 30-ին. Retrieved 2012 թ․ հունիսի 2.
10. ↑  Lynette Rice (19 июля 2012). "Emmys 2012: And the nominees are..." *Entertainment Weekly*. Արխիվացված է the original 2012 թ․ օգոստոսի 8-ին. Retrieved 2012 թ․ հուլիսի 19.
11. ↑  "'Desperate Housewives' actress has lung cancer". Արխիվացված է the original 2010 թ․ հունվարի 2-ին. Retrieved 2020 թ․ հոկտեմբերի 30.
12. ↑  "'The Bold and the Beautiful' exclusive: Kathryn Joosten to tell her cancer survival story in soap's 6000th episode". *Entertainment Weekly*. Արխիվացված է the original 2012 թ․ հունիսի 30-ին. Retrieved 2012 թ․ հունիսի 2.
13. ↑  Interview with Desperate Housewives' Kathryn Joosten Archived 2013-08-27 at the Wayback Machine. *MetroSeeker.com*, retrieved March 12, 2012.
14. ↑  "Kathryn Joosten, 'Desperate Housewives' actress, dead from lung cancer at 72". Արխիվացված է the original 2012 թ․ հունիսի 30-ին. Retrieved 2012 թ․ հունիսի 3.